J. C. Hayward (alizaliwa 23 Oktoba 1945, anajulikana pia kama Jacqueline Hayward Wilson) ni Mmarekani ambaye ni Msoma habari. Alifanya kazi na Televisheni ya WUSA9 huko Washington, DC.Anajulikana sana kwa kuwa mtangazaji wa kwanza wa habari wa kike huko Washington, DC na mtangazaji wa kwanza wa habari wa kike wa Kiafrika wa Amerika. Katika nyakati za hivi karibuni, Hayward alihusika katika Kashfa ya Mkataba na kupatwa na ugonjwa wa saratani ya matiti. Jacqueline Hayward Wilson, anayejulikana zaidi kama J. C. Hayward, alizaliwa mnamo Oktoba 23 mwaka 1945 huko East Orange, New Jersey. Ni mhitimu wa Chuo Kikuu cha Howard akiwa na digrii za pamoja ya lugha ya Kiingereza na lugha ya Kihispania. Amepokea pia shahada mbili za heshima za udaktari kutoka Chuo Kikuu cha Howard na Chuo Kikuu cha Southeastern University. Mwaka 1972, Hayward alianza kufanya kazi katika chombo cha habari cha WUSA9 kama msomaji wa habari na akakaa hapo hadi kustaafu kwake mwaka 2015. Mwaka 2012, Hayward aligunduliwa kuwa na hatua ya pili ya saratani ya matiti. wiki moja tu baada ya uchunguzi kufanyika, uvimbe uliondolewa na kutangazwa kuwa hana saratani.